Επίσκοπος Πάτρας Στρατοκλής

Ο Στρατοκλής ήταν ιερομάρτυρας και ο πρώτος επίσκοπος Πατρών, μετά τον ιδρυτή της πατραϊκής εκκλησίας Απόστολο Ανδρέα.

 Βιογραφικά στοιχεία 
Ηταν ο πρώτος επίσκοπος Πατρών μετά από τον ιδρυτή της πατραϊκής εκκλησίας Απόστολο ΑνδρέαΙερά Μητρόπολις Πατρών, τοπική αγιολογία, αδελφός του Αιγεάτη, ρωμαίου διοικητή της Αχαΐας, που τον αντικατέστησε όταν αυτός πήγε στην Ρώμη να ανανεώσει την εξουσία τουΘωμόπουλος 1888, σελ. 180. 

Την εποχή εκείνη, στην Πάτρα είχε έρθει ο Απόστολος Ανδρέας και από τους πρώτους μαθητές του ήταν ο Στρατοκλής, μαζί με την γυναίκα του Αιγεάτη, την Μαξιμίλλα. Ο Στρατοκλής έγινε χριστιανός, όταν κάποια μέρα ένας υπηρέτης του έπαθε βαριά επιληπτική κρίση και τον πήγε στον απόστολο ο οποίος και τον θεράπευσε. 

Όταν γύρισε από την Ρώμη ο Αιγεάτης σταύρωσε τον απόστολο Ανδρέα, ο οποίος πριν πεθάνει, χειροτόνησε επίσκοπο Πάτρας τον Στρατοκλή Θωμόπουλος 1888, σελ. 181. Η Μαξιμίλλα μαζί με τον Στρατοκλή ζήτησαν και πήραν το σώμα του Ανδρέα και το έθαψαν στον τόπο του μαρτυρίου του, εκεί όπου σήμερα βρίσκεται ο ομώνυμος ναόςΘωμόπουλος 1888, σελ. 183. Μαζί έχτισαν το κτήριο επισκοπής και πολλά ησυχαστήρια. Έδωσαν όλη την περιουσία τους στους φτωχούς και αφοσιώθηκαν στην μετάδοση και καθιέρωση του χριστιανισμού στην Πάτρα. Οι συνεχείς διώξεις των Ρωμαίων τους ανάγκασαν να παίρνουν πολλές προφυλάξειςΘωμόπουλος 1888, σελ. 184.

Κατά την επισκοπική του θητεία αναφέρεται ότι έχτισε Μητροπολιτικό ναό στο σημερινό κάστρο της πόλης αφιερωμένο στην Αιωνία Σοφία και στην μνήμη της διδασκαλίας του Απόστολου ΑνδρέαΘωμόπουλος 1888, σελ. 185. Πιθανότατα ο ναός χτίστηκε πάνω στα ερείπια ή ενσωματώθηκε σε αυτόν της Παναχαϊδος ΑθηνάςΘωμόπουλος 1888, σελ. 217.

 Παραπομπές 

 Πηγές 
 Ιστορία της πόλεως Πατρών, από αρχαιοτάτων χρόνων μέχρι του 1821, Tόμος Α΄, τέταρτη έκδοση, επιμέλεια Βασίλης Λάζαρης, Στέφανος Θωμόπουλος, Αχαϊκές εκδόσεις, Πάτρα 1998 ISBN 960-7960-08-4
 Στέφανος Θωμόπουλος, Ιστορία της πόλεως Πατρών, από αρχαιοτάτων χρόνων μέχρι του 1821, έκδοση 1888
 Εφημερίδα Εμπρός, φύλλο 29-11-1949 , από την Ψηφιακή εθνική βιβλιοθήκη

Κατηγορία:Επίσκοποι Πάτρας
Κατηγορία:Αρχαίοι Αχαιοί
Κατηγορία:Επίσκοποι του 1ου αιώνα
Κατηγορία:Ιερομάρτυρες